en fr cs da da fr he en da da it de de he da en da da da da en da pt da et da da sv da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Det skal på ingen måde være en hemmelighed at jeg er vild med cookies; udover at jeg altid kommer tilbage til de klassiske mavepinecookies, så har jeg en hel række af forskellige cookies på bloggen allerede. Hvorfor så en opskrift mere? Tja, hvorfor ikke? Det er jo ikke fordi jeg går tilbage til en fuser- de er allesammen gode på hver deres måde; med marcipan og lakrids, ja tak; med masser af muscavadosukker og chokolade i rå mængder, ja tak.
Disse er anderledes fordi de bages i en form og skæres ud efter de er kølet ned, og så pga. de abnorme mængder af chokolade. Til gengæld er de så rige i smagen at man ikke kan spise ret mange og så holder de sig saftige i adskillige dage.
Jeg fandt opskriften hos King Arthur’s Flour som er en verden af lækre bageopskrifter, og i forhold til amerikanske opskrifter, som jo ellers altid angiver ingredienserne i volumen, så kan man vælge imellem volume, ounces og gram – smart!
Jeg bruger oftest muscavadosukker til cookies; det smager af mere end brun farin, og så vil der altid være nogle klumper af sukker, som ikke kan piskes ud – de giver små smagseksplosioner i den færdige cookie. Nu havde jeg lige tre slags Callebaut-chokolade på lager, men man kan sagtens bage disse barer med “kun” hvid og mørk – og helst en overvægt af den mørke.
3/4 tsk groft salt (gerne flagesalt eller havsalt)
1 tsk frysetørret kaffe
2 tsk bagepulver (den ene med top)
400 g blandet chokolade, grofthakket (jeg bruger Callebaut, der er i små toppe)
100 g nødder (mandler, valnødder, hasselnødder, hvad du foretrækker)
Vej chokolade og nødder af; du behøver ikke hakke nødderne.
Smelt smørret i en gryde eller direkte i skålen i microovnen. Hæld sukkeret i (ja, der skal bruges en hel pose!) og pisk let. Tilsæt æggene et ad gangen og pisk godt imellem hver. Bland hvedemel med bagepulver, kaffe, vaniljesukker og salt. Bland det i æggemassen, mens du pisker forsigtigt. Når dejen er jævn, vendes chokolade og nødder i og det hele fordeles i en smurt form (denne er 23*23 cm – den må gerne være lidt større, men ikke mindre).
Bages ved 175 grader i ca. 40 minutter. Lad den afkøle på en rist, og stil den gerne koldt til næste dag, førend den skæres i barer.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.